Foto: AP / Jesco Denzel Vashington boshqa davlatlarga AQSh biznesiga qarshi bojlar kiritishga ruxsat bermaydi. Bu haqda AQSh prezidenti Donald Tramp tvitterda yozdi. Tramp bunday xabarni Kanadada “Katta yettilik” sammiti yakunlangandan keyin qoldirgan. “AQSh boshqa davlatlar davlatimizga o‘z mahsulotini yig‘imlarni to‘lamasdan jo‘natayotgan bir paytda ularga fermerlarimiz, ishchi va kompaniyalarimizga qarshi katta bojlar va savdo cheklovlari kiritishga ruxsat bermaydi. Biz o‘nlab yillar savdoda o‘zboshimchalikka chidadik va bu juda uzoq cho‘zilib ketdi”, deb yozgan Tramp. Tramp “Katta yettilik” sammitidan biroz avvalroq Yevropa ittifoqi va Kanadadan import qilinuvchi po‘lat va alyuminiyga bojlar kiritgandi. 7 iyunda “Blumberg” axborot agentligi Fransiya Germaniyadan keyin AQSh bilan bir qator masalalar bo‘yicha kelishmovchilik ortida G7 sammitining qo‘shma bayonotini imzolamasligi mumkinligini Vashingtonga tushuntirib qo‘yganini ma’lum qilgandi.